Z á p i s n i c a

z riadnej schôdze Obecného zastupiteľstva v Poriadí konaného dňa 30.06.2011 o 17,00 hodine v zasadačke OcÚ Poriadie

-----------------------------------------------------------------------------------------------------------------

Prítomní:

Ing. Zuzana Boskovičová, starostka OcÚ

Milan Bunčák, poslanec OZ Poriadie

Dušan Durec, poslanec OZ Poriadie

Bc. Martina Novotná, poslankyňa OZ Poriadie

Mgr. Martin Pražienka, poslanec OZ Poriadie

Stanislav Duga, poslanec OZ Poriadie

Martin Kulíšek, poslanec OZ Poriadie

Ing. Peter Volár, poslanec OZ Poriadie

Osprav. :

Stanislav Duga, poslanec OZ Poriadie

Ďalší prítomní:

Ing. Ľubica Vojtková, obecná kontrolórka

Anna Pražienková, zapisovateľka OZ Poriadie

Program zasadnutia OZ bol nasledovný:

1. Otvorenie, schválenie programu.
2. Kontrola uznesení, určenie overovateľov zápisnice.
3. Prerokovanie ceny pozemku p. č. 24296/17 v k. ú. Poriadie pre žiadateľa Samuel Hluchý a manželka Jana, bytom Myjava Pažického 405/1.
4. Prerokovanie V. ročníka Poriadanskych športových hier.
5. Prerokovanie novely Zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov.
6. Diskusia.
7. Záver.

**1. Otvorenie, schválenie programu.**

**-------------------------------------------------**

Riadnu schôdzu Obecného zastupiteľstva v Poriadí otvorila Ing. Zuzana Boskovičová, starostka obce, ktorá privítala prítomných a oboznámila ich s programom zasadnutia

# Uznesenie číslo 28 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

*I. p r e r o k o v a l o*

- návrh programu rokovania OZ v Poriadí dňa 30.6.2011

*II. s c h v a ľ u j e*

- program rokovania OZ v Poriadí dňa 30.06.2011 nasledovne:

1. Otvorenie, schválenie programu.

2. Kontrola uznesení, určenie overovateľov zápisnice.

3. Prerokovanie ceny pozemku p. č. 24296/17 v k. ú. Poriadie pre žiadateľa Samuel Hluchý a manželka Jana, bytom Myjava Pažického 405/1.

4. Prerokovanie V. ročníka Poriadanskych športových hier.

5. Prerokovanie novely Zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov.

6. Diskusia.

7. Záver.

**Hlasovanie poslancov:**

**Počet prítomných poslancov: 5**

**Za uvedené uznesenie hlasovalo: 5**

**Proti uvedenému uzneseniu hlasovalo: 0**

**Zdržalo sa : 0**

**Nehlasovalo: 0**

**2. Kontrola uznesení a schválenie zápisnice, určenie overovateľov.**

**-----------------------------------------------------------------------------------------**

Ing. Ľubica Vojtková kontrolórka obce vykonala kontrolu uznesení uložených na predchádzajúcom zasadnutí. Uznesenia uložené na minulom zasadnutí sú splnené.

Za overovateľov zápisnice zo zasadnutia OZ Poriadie starostka obce poveruje poslancov Milana Bunčáka, Ing. Petra Volára.

**3. Prerokovanie ceny pozemku p. č. 24296/17 v k. ú. Poriadie pre žiadateľa Samuel Hluchý a manželka Jana, bytom Myjava Pažického 405/1.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Na zasadnutí Obecného zastupiteľstva v Poriadí bol prejednaný znalecký posudok na ocenenie pozemku, parcela číslo 24296/17 v k. ú. Poriadie pre žiadateľov Samuela Hluchého a manželku Janu, bytom Myjava, Pažického 405/1. Cena za m2 pozemku bola 5,58 €. Znalecký posudok vypracovala Ing. Alžbeta Jelínková. Starostka obce Ing. Zuzana Boskovičová navrhla, aby sa do ceny pozemku pripočítala suma za znalecký posudok čo je 0,55 € na m2.

Bola navrhnutá cena nasledovne: 5,58 €/m2

6,13 €/m2

6,30 €/m2

Obecné zastupiteľstvo v Poriadí uznesením schválilo cenu pozemku vo výške 6,13 € za m2.

# Uznesenie číslo 29 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

*I. p r e r o k o v a l o*

- cenu pozemku parcela číslo 24296/17

-

*II. s c h v a ľ u j e*

- cenu pozemku 6,13 € za m2 , parcela číslo 24296/17 vo výmere 127 m2  pre žiadateľov Samuela Hluchého a a manželku Janu, bytom 907 01 Myjava, Pažického 405/1.

**Hlasovanie poslancov:**

**Počet prítomných poslancov: 6**

**Za uvedené uznesenie hlasovalo: 5**

**Proti uvedenému uzneseniu hlasovalo: 1**

**Zdržalo sa : 0**

**Nehlasovalo: 0**

**4. Prerokovanie V. ročníka Poriadanskych športových hier.**

**---------------------------------------------------------------------------------**

Na zasadnutí Obecného zastupiteľstva v Poriadí bolo prerokované technicko-organizačné zabezpečenie V. ročníka Poriadanskych športových hier. Športové hry sa majú konať 23. Júla 2011 t. j. sobota o 14,00 hodine v prípade nepriaznivého počasia bude športový deň preložený na neskorší dátum.

Program športových hier bude pozostávať zo súťaží pre deti v rôznych disciplínach vo vekových kategóriach škôlkari, prvý stupeň ZŠ, druhý stupeň ZŠ.

Ďalej budú 5 členné zmiešané tímy (od 18 rokov a viac) súťažiť v jednotlivých disciplínach

( kop na bránu, preťahovanie lanom, skákanie vo vreci, prekážková dráha, súťaž v pití piva (respektíve minerálka).

Taktiež môže byť futbalový turnaj v 4 členných družstvách + l.

Moderátor športových hier bude Ing. Peter Volár, občerstvenie bude zabezpečovať Ján Bičian, budú pripravené súťaže pre deti.

**5. Prerokovanie novely Zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov.**

-----------------------------------------------------------------------------------------------------------------

Tento zákon upravuje právne postavenie starostov obcí a primátorov, ustanovuje minimálnu výšku mesačného platu starostov zodpovedajúcu počtu obyvateľov obce alebo mesta, ktorí majú na ich území trvalý pobyt, a ďalšie náležitosti súvisiace s výkonom funkcie.

Starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku stanoveného podľa počtu obyvateľov. Plat starostu odsúhlasený obecným zastupiteľstvom musí byť v zápisnici zo zasadnutia obecného zastupiteľstva uvedený v presnej výške stanovenej v eurách.

Obecné zastupiteľstvo o plate starostu rozhodlo nasledovne:

Priemerná mzda v NH za rok 2010 769 € x 1,65 násobok = 1269,0 €

Zvýšenie o11 % predstavuje 139,0 €

-----------------------------------------------------------------------------------------------------

Hrubá mzda starostu sa bude vyplácať mesačne vo výške: 1.408,0 €

===========

# Uznesenie číslo 30 /2011

**-----------------------------------**

Obecné zastupiteľstvo v Poriadí na základe zákona číslo 369/90 Z. z., NR SR o obecnom zriadení v znení neskorších zmien a doplnkov § 11, ods. 4, písm. a):

*I. p r e r o k o v a l o*

- plat starostu obce

*II. s c h v a ľ u j e*

- plat starostu v hrubom vo výške 1.408,0 € mesačne.

**Hlasovanie poslancov:**

**Počet prítomných poslancov: 6**

**Za uvedené uznesenie hlasovalo: 6**

**Proti uvedenému uzneseniu hlasovalo: 0**

**Zdržalo sa : 0**

**Nehlasovalo: 0**

**6. Diskusia**

**------------------------------**

Na zasadnutí OZ Poriadie bolo prejednané osadenie informačných tabúľ s číslami domov .

Taktiež bolo prejednané zabezpečiť psychotesty + zdravotnú prehliadku pre požiarnikov konkrétne pre p. Milana Bunčáka a Pavla Valáška.

Napísať list, v ktorom je potrebné upozorniť Štátne lesy, Starú Myjavu, Kostolné a Vaďovce aby dodržiavali nosnosť vozidiel pri zvážaní dreva.

**7. Záver.**

**\_\_\_\_\_\_\_\_\_\_\_\_\_\_\_**

Riadnu schôdzu Obecného zastupiteľstva v Poriadí ukončila Ing. Zuzana Boskovičová, ktorá poďakovala prítomným za účasť na zasadnutí.

--------------------------------------

zapisovateľka:

-----------------------------------

overovatelia: